Pavol Kráľ

Pavol Kráľ (* 7. september 1953, Žilina) je slovenský výtvarný umelec.Who is Who v Slovenskej republike:  životopisná encyklopédia obsahujúca .. 3. vyd. Zug: Who is Who, Verlag für Personenenzyklopädien, 2006. Hübners Who is who. ISBN 3-7290-0057-8

 Životopis 
Akademický maliar Pavol Kráľ po maturite v roku 1973 na Gymnáziu v Žiline študoval v rokoch 1973 1979 na Vysokej škole výtvarných umení v Bratislave, Oddelenie voľnej grafiky a knižnej ilustrácie u prof. Oresta Dubaya. V slobodnom povolaní. V rokoch 19841994 pôsobil ako externý pedagóg výtvarnej výchovy na ĽŠU Bratislava. Po roku 1990 absolvoval študijné cesty na ostrovy Lofoty a Vesterály, oblasti za polárnym kruhom v Nórsku a Švédsku, Fínsko, Estónsko, Lotyšsko, Litva, Švajčiarsko, Taliansko, Francúzsko, Španielsko. Zúčastnil sa na desiatkach plenérov, workshopov a sympózií na Slovensku i v zahraničí.
Jeho diela sú v zbierkach Slovenskej národnej galérie Bratislava, Považskej galérie Žilina, Stredoslovenskej galérie Banská Bystrica, Galérie umeleckých sympózií Banská Štiavnica, Galérie Serafin Viedeň, Kancelárie prezidenta Českej republiky, Nadácie Pohraničie, SejnyPoľsko, Slovenskej sporiteľne. Žije a pracuje v Bratislave.

 Tvorba a výstavy 
Venuje sa najmä maľbe, ale v jeho tvorbe je zastúpená aj kresba, grafika, grafický design, kamenná mozaika, realizácie v architektúre či performance. Okolo 30 autorských výstav, okolo 150 kolektívnych výstav (Slovensko, Rakúsko, Česko, Poľsko, Tunis, Čile, Mexiko, Slovinsko, Čína, Belgicko, Bulharsko, Andorra, Portugalsko, Rumunsko, Francúzsko). Účasť na sympóziach a workshopoch (Slovensko, Poľsko, Rakúsko, Tunis, Slovinsko, Andorra). Prierezová výstava k 70-ročnému jubileu narodenia Pavla Kráľa sa v roku 2023 uskutočnila v priestoroch Danubiany.

 Dielo 
Patrí medzi popredných organizátorov a propagátorov slovenského výtvarného umenia doma aj v zahraničí.
V Umeleckej besede slovenskej, ako predseda Slovenskej výtvarnej únie otváral vernisáže už stovkám svojich kolegov a kolegýň. Je viceprezidentom celosvetovej organizácie výtvarných umelcov IAA/AIAP. V rokoch 20112015 pôsobil ako prezident Medzinárodnej asociácie umelcov Európy a Severnej AmerikyIAA Europe, 20152020 bol viceprezidentom a členom Rady riaditeľov Európskej koalície pre kultúrnu diverzitu (ECCD), v roku 2015 bol v Parížiako vôbec prvý zástupca Slovenskazvolený za člena Medzivládneho výboru UNESCO pre kultúrnu diverzitu. Je členom Vedeckej a umeleckej rady VŠMU, Rady pre kultúru, vedu a vzdelávanie Konferencie biskupov Slovenska, roky pôsobil ako člen Rady vlády pre kultúru a iných poradných orgánov. Ako rešpektovaný zástupca umelcov dlhodobo iniciuje zmeny v legislatíve pre oblasť kultúry, pripravuje analýzy a návrhy, usiluje o ich presadenie. Encyklopedie osobností České a Slovenské republiky. [London]: Oxford Encyclopedia, 2015. ISBN 978-0-9931249-3-8.

 Knihy (výber) 
 KRÁĽ, Pavol. Štatút profesionálneho umelca: pracovný materiál pre širšiu medzinárodnú diskusiu. Bratislava: Slovenská výtvarná únia, 2014. ISBN 978-80-88906-33-9.
 KRÁĽ, Pavol. Čierne ovce umenia?: ... umenie a spoločnosť: mýty a fakty : ... náčrt stavu, potenciálu a možných riešení : ... medzinárodné porovnania : ... otázky do vlastných radov : ... nerozumiem umeniu. Bratislava: Slovenská výtvarná únia, 2018. ISBN 978-80-88906-42-1.

 Referencie 

 Externé odkazy 

 https://danubiana.sk/vystavy/zrkadlenie
 http://www.okenko.uk/kraacute318-pavol.html

Kategória:Slovenskí maliari
Kategória:Osobnosti zo Žiliny
Kategória:Absolventi Vysokej školy múzických umení